title: 2009/149/ЕО: Решение на Съвета от 27 ноември 2008 година за подписване на Споразумението между Европейската общност и Република Армения относно някои аспекти на въздухоплавателните услуги

text:
               21.2.2009

               BG

               Официален вестник на Европейския съюз

               L 50/21

         РЕШЕНИЕ НА СЪВЕТА
   от 27 ноември 2008 година
   за подписване на Споразумението между Европейската общност и Република Армения относно някои аспекти на въздухоплавателните услуги
   (2009/149/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 80, параграф 2 от него, във връзка с член 300, параграф 2, първа алинея, първо изречение от него,
   като взе предвид предложението на Комисията,
   като има предвид, че:

               (1)

               На 5 юни 2003 г. Съветът упълномощи Комисията да започне преговори с трети държави относно замяната на някои разпоредби в действащите двустранни споразумения със споразумение с Общността.

               (2)

               Комисията договори, от името на Общността, Споразумение с Република Армения относно някои аспекти на въздухоплавателните услуги в съответствие с механизмите и насоките в приложението към решението на Съвета, което упълномощава Комисията да започне преговори с трети държави относно замяната на някои разпоредби в действащите двустранни споразумения със споразумение с Общността.

               (3)

               Споразумението, договорено от Комисията, следва да бъде подписано при условие за сключването му на по-късна дата,

         РЕШИ:
   Член 1
   Одобрява се подписването на Споразумението между Европейската общност и Република Армения относно някои аспекти на въздухоплавателните услуги, при условие за приемане на решение на Съвета за сключването на посоченото споразумение.
   Текстът на споразумението e приложен към настоящото решение.
   Член 2
   Председателят на Съвета се оправомощава да определи лицето или лицата, упълномощено (упълномощени) да подпише (подпишат) споразумението от името на Общността при условие за сключването му.
   Член 3
   Председателят на Съвета се упълномощава да направи нотификацията, предвидена в член 9, параграф 1 от споразумението.

      Съставено в Брюксел на 27 ноември 2008 година.

            За Съвета

            Председател

         L. CHATEL

    ---documentbreak---

               21.2.2009

               BG

               Официален вестник на Европейския съюз

               L 50/22

         СПОРАЗУМЕНИЕ
   между Европейската общност и Република Армения относно някои аспекти на въздухоплавателните услуги
   ЕВРОПЕЙСКАТА ОБЩНОСТ,
   от една страна, и
   РЕПУБЛИКА АРМЕНИЯ,
   от друга страна,
   (наричани по-долу „Страните“)
   КАТО ОТБЕЛЯЗВАТ, че са сключени двустранни споразумения за въздухоплавателни услуги между няколко държави-членки на Европейската общност и Република Армения, съдържащи разпоредби, които са в противоречие с правото на Общността,
   КАТО ОТБЕЛЯЗВАТ, че Европейската общност притежава изключителната компетентност по отношение на няколко аспекта, които могат да бъдат включени в двустранните споразумения за въздухоплавателни услуги между държави-членки на Европейската общност и трети държави,
   КАТО ОТБЕЛЯЗВАТ, че съгласно правото на Европейската общност въздушните превозвачи на Общността, установени в държава-членка, имат право на недискриминационен достъп до въздушни маршрути между държавите-членки на Европейската общност и трети държави,
   КАТО ВЗЕХА ПРЕДВИД споразуменията между Европейската общност и някои трети държави, предвиждащи възможността гражданите на тези трети държави да придобиват собственост във въздушни превозвачи, лицензирани в съответствие с правото на Европейската общност,
   КАТО ПРИЗНАВАТ, че някои разпоредби на двустранните споразумения за въздухоплавателни услуги между държави-членки на Европейската общност и Република Армения, които са в противоречие с правото на Европейската общност, трябва да бъдат приведени в съответствие с него, за да се установи законосъобразно правно основание за въздухоплавателни услуги между Европейската общност и Република Армения и да се запази непрекъснатостта на тези услуги,
   КАТО ОТБЕЛЯЗВАТ, че съгласно правото на Европейската общност въздушните превозвачи по принцип не могат да сключват споразумения, които могат да засегнат търговията между държави-членки на Европейската общност и чиито цел или резултат са предотвратяването, ограничаването или нарушаването на конкуренцията,
   КАТО ПРИЗНАВАТ, че разпоредбите на двустранните споразумения за въздухоплавателни услуги, сключени между държави-членки на Европейската общност и Република Армения, които i) изискват или благоприятстват приемането на споразумения между предприятия, решения на сдружения на предприятия или съгласувани практики, които предотвратяват, нарушават или ограничават конкуренцията между въздушни превозвачи по съответните маршрути; или ii) засилват последиците от което и да такова споразумение, решение или съгласувана практика; или iii) прехвърлят на въздушните превозвачи или други частни икономически оператори отговорността за вземането на мерки, които предотвратяват, нарушават или ограничават конкуренцията между въздушните превозвачи по съответните маршрути, могат да направят неефективни правилата за конкуренцията, приложими за предприятията,
   КАТО ОТБЕЛЯЗВАТ, че целта на настоящото споразумение не е да увеличи общия обем на въздушния трафик между Европейската общност и Република Армения, нито да наруши баланса между въздушните превозвачи на Общността и тези на Република Армения, или да внесе изменения в разпоредбите на действащите двустранни споразумения за въздухоплавателни услуги относно търговски права,
   СЕ СПОРАЗУМЯХА ЗА СЛЕДНОТО:
   Член 1
   Общи разпоредби
   1.   За целите на настоящото споразумение „държави-членки“ означава държави-членки на Европейската общност.
   2.   Приема се, че посочването във всяко от споразуменията, изброени в приложение I, на граждани на държавата-членка, която е страна по това споразумение, се отнася за граждани на държавите-членки на Европейската общност.
   3.   Приема се, че посочването във всяко от споразуменията, изброени в приложение I, на въздушни превозвачи или авиокомпании на държавата-членка, която е страна по това споразумение, се отнася за въздушни превозвачи или авиокомпании, определени от тази държава-членка.
   Член 2
   Определяне от държава-членка
   1.   Разпоредбите на параграфи 2 и 3 от настоящия член заменят съответните разпоредби в членовете, изброени в приложение II, точки а) и б) съответно, във връзка с определянето на въздушен превозвач от съответната държава-членка, неговите лицензи и разрешения, дадени от Република Армения, както и съответно отказа, отмяната, спирането или ограничаването на лицензите и разрешенията на въздушния превозвач.
   2.   При определяне на въздушен превозвач от държава-членка, Република Армения дава съответните лицензи и разрешения с минимално процедурно забавяне, при условие че:

               i)

               въздушният превозвач е установен на територията на определящата държава-членка съгласно Договора за създаване на Европейската общност и притежава валиден оперативен лиценз в съответствие с правото на Европейската общност;

               ii)

               от държавата-членка, отговорна за издаването на свидетелство за авиационен оператор, се упражнява и поддържа ефективен регулаторен контрол върху въздушния превозвач и съответният авиационен орган е ясно идентифициран при определянето; и

               iii)

               въздушният превозвач е притежаван пряко или чрез мажоритарно участие и се контролира ефективно от държави-членки и/или граждани на държави-членки, и/или от други държави, изброени в приложение III, и/или от граждани на такива други държави.

         3.   Република Армения може да откаже, отмени, спре или ограничи лицензите или разрешенията на въздушен превозвач, определен от държава-членка, когато:

               i)

               въздушният превозвач не е установен на територията на определящата го държава-членка съгласно Договора за създаване на Европейската общност или няма валиден оперативен лиценз в съответствие с правото на Европейската общност;

               ii)

               не се упражнява или не се поддържа ефективен регулативен контрол на въздушния превозвач от държавата-членка, отговорна за издаването на неговото свидетелство за авиационен оператор, или съответният авиационен орган не е ясно идентифициран при определянето; или

               iii)

               въздушният превозвач не е притежаван пряко или чрез мажоритарно участие и не се контролира ефективно от държави-членки и/или граждани на държави-членки, и/или от други държави, изброени в приложение III, и/или от граждани на такива други държави.

         При упражняването на правото си по този параграф Република Армения няма да прилага дискриминация между въздушните превозвачи на Общността на основание на тяхната националност.
   Член 3
   Безопасност
   1.   Разпоредбите от параграф 2 на настоящия член допълват съответните разпоредби от членовете, изброени в приложение II, точка в).
   2.   Когато държава-членка е определила въздушен превозвач, регулативният контрол над който се упражнява и поддържа от друга държава-членка, правата на Република Армения съгласно разпоредбите за безопасност на споразумението между държавата-членка, която е определила въздушния превозвач, и Република Армения, се прилагат еднакво по отношение на приемането, упражняването или поддържането на стандарти за безопасност от тази друга държава-членка и по отношение на оперативния лиценз на този въздушен превозвач.
   Член 4
   Данъчно облагане на авиационното гориво
   1.   Разпоредбите от параграф 2 на настоящия член допълват съответните разпоредби от членовете, изброени в приложение II, точка г).
   2.   Независимо от всяка друга разпоредба с обратен смисъл, нищо от споразуменията, изброени в приложение II, точка г), няма да попречи на държавите-членки да налагат на недискриминационна основа данъци, налози, мита или такси на горивото, доставяно на тяхна територия за ползване във въздухоплавателно средство на определен въздушен превозвач на Република Армения, който оперира от точка на територията на тази държава-членка до друга точка на територията на тази държава-членка или на територията на друга държава-членка.
   Член 5
   Тарифи за превоз в рамките на Европейската общност
   1.   Разпоредбите от параграф 2 на настоящия член допълват съответните разпоредби от членовете, изброени в приложение II, точка д).
   2.   За тарифите, които ще се събират от въздушния превозвач(и), определен(и) от Република Армения по силата на споразумение, посочено в приложение I, съдържащо разпоредба, посочена в приложение II, точка д) за превоз изцяло в Европейската общност, се прилага правото на Европейската общност.
   Член 6
   Съответствие с правилата за конкуренция
   1.   Независимо от всяка друга разпоредба с обратен смисъл, нищо от всяко от споразуменията, изброени в приложение I,

               i)

               не изисква или благоприятства приемането на споразумения между предприятия, осъществяващи въздухоплавателни услуги, решения на сдружения на предприятия и съгласувани практики, които предотвратяват или нарушават конкуренцията;

               ii)

               не засилва последиците от което и да такова споразумение, решение или съгласувана практика; или

               iii)

               не делегира на частни икономически оператори отговорността за вземането на мерки, които възпрепятстват, нарушават или ограничават конкуренцията.

         2.   Разпоредбите, съдържащи се в споразуменията, изброени в приложение I, които са несъвместими с параграф 1 от настоящия член, не се прилагат.
   Член 7
   Приложения към споразумението
   Приложенията към настоящото споразумение са неразделна част от него.
   Член 8
   Ревизия или изменение
   Страните могат по всяко време да ревизират или изменят настоящото споразумение по взаимно съгласие. Тези изменения се правят под формата на отделни протоколи, които съставляват неразделна част от настоящото споразумение от момента на влизането си в сила в съответствие с предвиденото от разпоредбите на член 9 на настоящото споразумение.
   Член 9
   Влизане в сила
   1.   Настоящото споразумение влиза в сила, когато страните са се нотифицирали взаимно в писмен вид за приключването на съответните вътрешни процедури, необходими за неговото влизане в сила. Настоящото споразумение влиза в сила на датата на получаване на последната нотификация.
   2.   Споразуменията и другите договорености между държави-членки и Република Армения, които към датата на подписване на настоящото споразумение все още не са влезли в сила и не се прилагат, са включени в приложение I. Настоящото споразумение се прилага към всички подобни споразумения и договорености от влизането им в сила.
   Член 10
   Прекратяване
   1.   В случай на прекратяване на споразумение, посочено в приложение I, в същия момент се прекратява и действието на всички разпоредби на настоящото споразумение, които се отнасят до съответното споразумение, посочено в приложение I.
   2.   В случай на прекратяване на всички споразумения, посочени в приложение I, настоящото споразумение се прекратява в същия момент.

      В ПОТВЪРЖДЕНИЕ НА КОЕТО долуподписаните надлежно упълномощени лица подписаха настоящото споразумение.
      Съставено в Брюксел на девети декември две хиляди и осма година в два еднообразни екземпляра на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки, шведски и арменски език.

         За Европейската Общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Република Армения
         Por la República de Armenia
         Za Arménskou republiku
         For Republikken Armenien
         Für die Republik Armenien
         Armeenia Vabariigi nimel
         Για τη Δημοκρατία της Αρμενίας
         For the Republic of Armenia
         Pour la République d'Arménie
         Per la Repubblica d'Armenia
         Armēnijas Republikas vārdā
         Armenijos Respublikos vardu
         Az Örmény Köztársaság részéről
         Għar-Repubblika ta' l-Armenja
         Voor de Republiek Armenië
         W imieniu Republiki Armenii
         Pela República da Arménia
         Pentru Republica Armenia
         Za Arménsku republiku
         Za Republiko Armenijo
         Armenian tasavallan puolesta
         För Republiken Armenien

   ПРИЛОЖЕНИЕ I
   Списък на споразуменията, посочени в член 1 от настоящото споразумение
   Споразумения за въздухоплавателни услуги между Република Армения и държавите-членки на Европейската общност:

               —

               Споразумение между правителството на Австрия и правителството на Република Армения относно въздухоплавателни услуги, парафирано във Виена на 25 август 1993 г., наричано по-нататък в приложение II „Споразумение Армения — Австрия“,

               —

               Споразумение между правителството на Белгия и правителството на Република Армения относно въздухоплавателните услуги, подписано в Брюксел на 7 юни 2001 г., наричано по-нататък в приложение II „Споразумение Армения — Белгия“,

               —

               Спогодба между правителството на Република България и правителството на Република Армения за въздушни съобщения, подписана в София на 10 април 1995 г., наричана по-нататък в приложение II „Спогодба Армения — България“,

               —

               Споразумение между правителството на Република Кипър и правителството на Република Армения относно въздухоплавателните услуги, подписано в Ереван на 11 септември 1998 г., наричано по-нататък в приложение II „Споразумение Армения — Кипър“,

               —

               Споразумение за въздушен транспорт между правителството на Чешката република и правителството на Република Армения, парафирано в Прага на 8 февруари 2002 г., наричано по-нататък в приложение II „Споразумение Армения — Чешка Република“,

               —

               Споразумение между правителството на Кралство Дания и правителството на Република Армения относно въздухоплавателните услуги, подписано в Стокхолм на 25 октомври 2000 г., наричано по-нататък в приложение II „Споразумение Армения — Дания“,

               —

               Споразумение между правителството на Република Естония и правителството на Република Армения относно въздухоплавателните услуги, подписано в Талин на 17 март 2000 г., наричано по-нататък в приложение II „Споразумение Армения — Естония“,

               —

               Споразумение между правителството на Френската република и правителството на Република Армения относно въздухоплавателните услуги, парафирано на 12 февруари 2002 г. в Париж, наричано по-нататък в приложение II „Споразумение Армения — Франция“,

               —

               Споразумение за въздушен транспорт между правителството на Федерална република Германия и правителството на Република Армения, подписано в Бон на 4 май 1998 г., наричано по-нататък в приложение II „Споразумение Армения — Германия“,

               —

               Споразумение между правителството на Република Гърция и правителството на Република Армения относно въздухоплавателните услуги, подписано в Атина на 16 декември 1994 г., наричано по-нататък в приложение II „Споразумение Армения — Гърция“,

               —

               Споразумение между правителството на Италианската република и правителството на Република Армения относно въздухоплавателните услуги, подписано на 18 юли 2002 г. в Ереван, наричано по-нататък в приложение II „Споразумение Армения — Италия“,

               —

               Споразумение между правителството на Великото херцогство Люксембург и правителството на Република Армения относно въздухоплавателните услуги, парафирано в Люксембург на 21 ноември 2000 г., наричано по-нататък в приложение II „Споразумение Армения — Люксембург“,

               —

               Споразумение между правителството на Кралство Нидерландия и правителството на Република Армения относно въздухоплавателните услуги, подписано в Ереван на 26 ноември 1999 г., наричано по-нататък в приложение II „Споразумение Армения — Нидерландия“,

               —

               Споразумение между правителството на Република Полша и правителството на Република Армения относно гражданския въздушен транспорт, подписано във Варшава на 27 януари 1998 г., наричано по-нататък в приложение II „Споразумение Армения — Полша“,

               —

               Споразумение между правителството на Румъния и правителството на Република Армения относно въздухоплавателните услуги, подписано в Ереван на 25 март 1996 г., наричано по-нататък в приложение II „Споразумение Армения — Румъния“,

               —

               Споразумение между правителството на Кралство Швеция и правителството на Република Армения относно въздухоплавателните услуги, подписано в Стокхолм на 25 октомври 2000 г., наричано по-нататък в приложение II „Споразумение Армения — Швеция“,

               —

               Споразумение между правителството на Обединеното кралство Великобритания и Северна Ирландия и правителството на Република Армения относно въздухоплавателните услуги, подписано в Лондон на 9 февруари 1994 г., наричано по-нататък в приложение II „Споразумение Армения — Обединено кралство“,

         последно изменено с Меморандума за разбирателство, съставен в Ереван на 19 юни 1998 г.
   ПРИЛОЖЕНИЕ II
   Списък на членовете в споразуменията, изброени в приложение I и посочени в членове 2—5 от настоящото споразумение

               а)

               Определяне от държава-членка:

                           —

                           Член 3 от Споразумението Армения — Австрия,

                           —

                           Член 4 от Споразумението Армения — Белгия,

                           —

                           Член 3 от Спогодбата Армения — България,

                           —

                           Член 4 от Споразумението Армения — Кипър,

                           —

                           Член 3 от Споразумението Армения — Чешка република,

                           —

                           Член 3 от Споразумението Армения — Дания,

                           —

                           Член 3 от Споразумението Армения — Естония,

                           —

                           Член 3 от Споразумението Армения — Франция,

                           —

                           Член 3 от Споразумението Армения — Германия,

                           —

                           Член 3 от Споразумението Армения — Гърция,

                           —

                           Член 4 от Споразумението Армения — Италия,

                           —

                           Член 3 от Споразумението Армения — Люксембург,

                           —

                           Член 4 от Споразумението Армения — Нидерландия,

                           —

                           Член 3 от Споразумението Армения — Полша,

                           —

                           Член 3 от Споразумението Армения — Румъния,

                           —

                           Член 3 от Споразумението Армения — Швеция,

                           —

                           Член 4 от Споразумението Армения — Обединено кралство.

               б)

               Отказ, отмяна, спиране или ограничаване на лицензи или разрешения:

                           —

                           Член 4 от Споразумението Армения — Австрия,

                           —

                           Член 5 от Споразумението Армения — Белгия,

                           —

                           Член 4 от Спогодбата Армения — България,

                           —

                           Член 5 от Споразумението Армения — Кипър

                           —

                           Член 4 от Споразумението Армения — Чешка република,

                           —

                           Член 4 от Споразумението Армения — Дания,

                           —

                           Член 4 от Споразумението Армения — Естония,

                           —

                           Член 4 от Споразумението Армения — Франция,

                           —

                           Член 4 от Споразумението Армения — Германия,

                           —

                           Член 4 от Споразумението Армения — Гърция,

                           —

                           Член 5 от Споразумението Армения — Италия,

                           —

                           Член 4 от Споразумението Армения — Люксембург,

                           —

                           Член 5 от Споразумението Армения — Нидерландия,

                           —

                           Член 4 от Споразумението Армения — Полша,

                           —

                           Член 4 от Споразумението Армения — Румъния,

                           —

                           Член 4 от Споразумението Армения — Швеция,

                           —

                           Член 5 от Споразумението Армения — Обединено кралство.

               в)

               Безопасност:

                           —

                           Член 8 от Споразумението Армения — Чешка република,

                           —

                           Член 14 от Споразумението Армения — Дания,

                           —

                           Член 12 от Споразумението Армения — Естония,

                           —

                           Член 8 от Споразумението Армения — Франция,

                           —

                           Член 12 от Споразумението Армения — Германия,

                           —

                           Член 10 от Споразумението Армения — Италия,

                           —

                           Член 6 от Споразумението Армения — Люксембург,

                           —

                           Член 14 от Споразумението Армения — Швеция,

                           —

                           Член 9а от Споразумението Армения — Обединено кралство.

               г)

               Данъчно облагане на авиационното гориво:

                           —

                           Член 7 от Споразумението Армения — Австрия,

                           —

                           Член 10 от Споразумението Армения — Белгия,

                           —

                           Член 7 от Спогодбата Армения — България,

                           —

                           Член 7 от Споразумението Армения — Кипър,

                           —

                           Член 9 от Споразумението Армения — Чешка република,

                           —

                           Член 6 от Споразумението Армения — Дания,

                           —

                           Член 6 от Споразумението Армения — Естония,

                           —

                           Член 10 от Споразумението Армения — Франция,

                           —

                           Член 6 от Споразумението Армения — Германия,

                           —

                           Член 9 от Споразумението Армения — Гърция,

                           —

                           Член 6 от Споразумението Армения — Италия,

                           —

                           Член 8 от Споразумението Армения — Люксембург,

                           —

                           Член 10 от Споразумението Армения — Нидерландия,

                           —

                           Член 6 от Споразумението Армения — Полша,

                           —

                           Член 9 от Споразумението Армения — Румъния,

                           —

                           Член 6 от Споразумението Армения — Швеция,

                           —

                           Член 8 от Споразумението Армения — Обединено кралство.

               д)

               Тарифи за превоз в рамките на Европейската общност:

                           —

                           Член 11 от Споразумението Армения — Австрия,

                           —

                           Член 13 от Споразумението Армения — Белгия,

                           —

                           Член 9 от Спогодбата Армения — България,

                           —

                           Член 14 от Споразумението Армения — Кипър,

                           —

                           Член 13 от Споразумението Армения — Чешка република,

                           —

                           Член 10 от Споразумението Армения — Дания,

                           —

                           Член 10 от Споразумението Армения — Естония,

                           —

                           Член 14 от Споразумението Армения — Франция,

                           —

                           Член 10 от Споразумението Армения — Германия,

                           —

                           Член 12 от Споразумението Армения — Гърция,

                           —

                           Член 8 от Споразумението Армения — Италия,

                           —

                           Член 10 от Споразумението Армения — Люксембург,

                           —

                           Член 6 от Споразумението Армения — Нидерландия,

                           —

                           Член 10 от Споразумението Армения — Полша,

                           —

                           Член 8 от Споразумението Армения — Румъния,

                           —

                           Член 10 от Споразумението Армения — Швеция,

                           —

                           Член 7 от Споразумението Армения — Обединено кралство.

         ПРИЛОЖЕНИЕ III
   Списък на други държави, посочени в член 2 от настоящото споразумение

               а)

               Република Исландия (съгласно Споразумението за Европейското икономическо пространство);

               б)

               Княжество Лихтенщайн (съгласно Споразумението за Европейското икономическо пространство);

               в)

               Кралство Норвегия (съгласно Споразумението за Европейското икономическо пространство);

               г)

               Конфедерация Швейцария (съгласно Споразумението между Европейската общност и Конфедерация Швейцария по въпроси на въздушния транспорт).


title: 2014/264/ЕС: Решение на Съвета от 6 май 2014 година за започване на автоматизиран обмен на данни по отношение на данни за регистрацията на превозните средства в Унгария

text:
               12.5.2014

               BG

               Официален вестник на Европейския съюз

               L 137/7

         РЕШЕНИЕ НА СЪВЕТА
   от 6 май 2014 година
   за започване на автоматизиран обмен на данни по отношение на данни за регистрацията на превозните средства в Унгария

      (2014/264/ЕС)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Решение 2008/615/ПВР на Съвета от 23 юни 2008 г. за засилване на трансграничното сътрудничество, по-специално в борбата срещу тероризма и трансграничната престъпност (1), и по-специално член 25 от него,
   като взе предвид Решение 2008/616/ПВР на Съвета от 23 юни 2008 г. за изпълнение на Решение 2008/615/ПВР (2), и по-специално член 20 от него и глава 4 от приложението към него,
   като има предвид, че:

               (1)

               Съгласно Протокола относно преходните разпоредби, приложен към Договора за Европейския съюз, към Договора за функционирането на Европейския съюз и към Договора за създаване на Европейската общност за атомна енергия, правните последици от актовете на институциите, органите, службите и агенциите на Съюза, приети преди влизането в сила на Договора от Лисабон, се запазват дотогава, докато тези актове не бъдат отменени, обявени за нищожни или изменени в приложение на Договорите.

               (2)

               Съответно член 25 от Решение 2008/615/ПВР е приложим и Съветът трябва да вземе решение с единодушие дали държавите членки са въвели разпоредбите на глава 6 от посоченото решение.

               (3)

               Член 20 от Решение 2008/616/ПВР предвижда, че решенията, посочени в член 25, параграф 2 от Решение 2008/615/ПВР, се вземат въз основа на доклад за оценка, който се изготвя въз основа на въпросник. По отношение на автоматизирания обмен на данни в съответствие с глава 2 от Решение 2008/615/ПВР докладът за оценка се основава на посещение за оценка и на пилотно изпитване.

               (4)

               Съгласно глава 4, точка 1.1 от приложението към Решение 2008/616/ПВР въпросникът, съставен от съответната работна група на Съвета, се отнася за всички случаи на автоматизиран обмен на данни и трябва да бъде попълнен от държавата членка веднага щом тя счете, че е изпълнила необходимите условия за обмен на данни за съответната категория данни.

               (5)

               Унгария е попълнила въпросника относно защитата на данните, както и въпросника относно данните за регистрацията на превозните средства.

               (6)

               Унгария е осъществила успешно пилотно изпитване с Нидерландия.

               (7)

               Беше проведено посещение за оценка в Унгария и нидерландско-литовският екип за оценка изготви доклад относно това посещение, който беше предаден на съответната работна група на Съвета.

               (8)

               На Съвета беше представен доклад за цялостна оценка, в който са обобщени резултатите от въпросника, посещението за оценка и пилотното изпитване относно данните за регистрацията на превозните средства,

         ПРИЕ НАСТОЯЩОТО РЕШЕНИЕ:
   Член 1
   За целите на автоматизирано търсене на данни за регистрацията на превозните средства, Унгария е въвела изцяло общите разпоредби за защита на данните, съдържащи се в глава 6 от Решение 2008/615/ПВР, и има право да получава и предоставя лични данни съгласно член 12 от посоченото решение, считано от деня на влизане в сила на настоящото решение.
   Член 2
   Настоящото решение влиза в сила в деня на приемането му.

      Съставено в Брюксел на 6 май 2014 година.

            За Съвета

            Председател

         G. STOURNARAS

      (1)  ОВ L 210, 6.8.2008 г., стр. 1.

      (2)  ОВ L 210, 6.8.2008 г., стр. 12.


title: Decision of the European Central Bank of 7 October 1999 on fraud prevention (ECB/1999/5)

text:
Важна правна забележка

|

31999D0726

Официален вестник n° L 291 , 12/11/1999 стр. 0036 - 0038 специално чешко издание глава 01 том 03 стр. 147  - 149 специално испанско издание глава 01 том 03 стр. 147  - 149 специално унгарско издание глава 01 том 03 стр. 147  - 149 специално литвийско издание глава 01 том 03 стр. 147  - 149 LV.ES глава 01 том 03 стр. 147  - 149 MT.ES глава 01 том 03 стр. 147  - 149 PL.ES глава 01 том 03 стр. 147  - 149 SK.ES глава 01 том 03 стр. 147  - 149 специално словенско издание глава 01 том 03 стр. 147  - 149

		19991007Решение на Европейската централна банкаот 7 октомври 1999 годиназа предотвратяване на измами(ЕЦБ/1999/5)(1999/726/ЕО)УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,като взе предвид Устава на Европейската система на централните банки и на Европейската централна банка (наричан по-долу "Уставът"), и по-специално член 12.3 от него;като взе предвид предложението на Изпълнителния съвет на Европейската централна банка (ЕЦБ);като взе предвид становището на Комитета на персонала на ЕЦБ;(1) като има предвид, че ЕЦБ заедно с институциите на Европейските общности и държавите-членки отдава голямо значение на защитата на финансовите интереси на Общностите и на усилията за борба с измамите и на други незаконни дейности, които накърняват финансовите интереси на Общностите;(2) като има предвид, че на срещата в Кьолн през юни 1999 г. Европейският съвет счете, че е крайно желателно ЕЦБ да се присъедини към институциите на Европейските общности в усилията за борба с измамите в Европейския съюз;(3) като има предвид, че ЕЦБ отдава голямо значение на защитата на своите финансови интереси и на усилията за борба с измамите и на други незаконни дейности накърняващи финансовите й интереси;(4) като има предвид, че, за да се достигнат тези цели, трябва изцяло да се приложат всички налични средства, особено що се отнася до задължението за провеждане на разследвания, поверено на ЕЦБ и на институциите на Европейските общности, като се запази сегашното равновесие и разпределение на отговорности между ЕЦБ и институциите на Европейските общности;(5) като има предвид, че институциите на Европейските общности и държавите-членки са предприели действия за борба с измамите и с други незаконни дейности накърняващи финансовите интереси на Общностите, въз основа на член 280 от Договора за създаване на Европейската общност (наричан по-долу "Договорът");(6) като има предвид, че независимостта на ЕЦБ е уредена в Договора и в Устава; като има предвид, че съгласно Договора и Устава ЕЦБ разполага със собствен бюджет и със собствени финансови средства отделно от тези на Европейските общности;(7) като има предвид, че, за да се укрепят наличните средства за борба с измамите, с Решение 1999/352/ЕО, ЕОВС, Евратом [1] Комисията създаде сред своите отдели Европейска служба за борба с измамите (OLAF), която отговаря за извършване на административни разследвания;(8) като има предвид, че борбата с измамите и с други незаконни дейности накърняващи финансовите интереси на ЕЦБ, е основна функция на дирекцията за вътрешен одит, и като има предвид, че дирекцията отговаря за извършване на административни разследвания в ЕЦБ;(9) като има предвид, че борбата с измамите и с други незаконни дейности в ЕЦБ трябва да се разбира като борба, обхващаща дейности, сходни с определените от Европейския парламент, от Съвета на Европейския съюз и от Комисията на Европейските общности в параграф 1, първа алинея от Междуинституционалното споразумение от 25 май 1999 г. [2];(10) като има предвид, че, за да утвърди и засили независимостта на дейностите на дирекцията за вътрешен одит по борба с измамите и с други незаконни дейности накърняващи финансовите интереси на ЕЦБ, тази дирекция трябва да се отчита пред Комитета за борба с измамите, съставена от независими външни лица с висока квалификация по тези въпроси;РЕШИ:Член 1Комитет на ЕЦБ за борба с измамите1. Създава се Комитет за борба с измамите с цел да се укрепи независимостта на дирекцията за вътрешен одит и нейната работа и отчети по всички въпроси, свързани с предотвратяване и разкриване на измами и на други незаконни дейности накърняващи финансовите интереси на ЕЦБ и с изпълнение на приложимите вътрешни стандарти и/или кодекса за поведение на ЕЦБ. Съставът и правомощията на Комитета за борба с измамите се уреждат с настоящия член.2. Комитетът за борба с измамите отговаря за редовното наблюдение и за изпълнението на дейностите, посочени в параграф 1, в ЕЦБ от дирекцията за вътрешен одит.3. Комитетът за борба с измамите се състои от три независими външни лица, които притежават общопризната квалификация, съответстваща на дейностите на Комитета за борба с измамите. Те се назначават с решение на Управителния съвет, което се публикува в Официален вестник на Европейските общности.4. Мандатът на членовете на Комитета за борба с измамите е три години, като той може да се поднови само веднъж. При изтичане на техния мандат членовете остават на длъжност до подновяване на тяхното назначение или до замяната им с други лица, според случая.5. При изпълнението на своите задължение членовете на Комитета за борба с измамите не могат да искат или да приемат указания от органите за вземане на решения на ЕЦБ, от институциите или от органите на Европейските общности, от което и да е правителство или орган.6. Комитетът за борба с измамите назначава свой председател и приема свой процедурен правилник. Той взема решения с мнозинство от гласовете на своите членове.7. Всяка година директорът за вътрешния одит изпраща на Комитета за борба с измамите програма за своята дейност, посочена в параграф 1 по-горе. Дирекцията за вътрешен одит редовно информира Комитета за борба с измамите за тази дейност, по-специално за своите разследвания, резултатите от тях и мерките, предприети във връзка с тях. Когато е необходимо, Комитетът за борба с измамите може да дава указания на дирекцията за вътрешен одит относно изпълнението на тази дейност.В случаите, когато се извършва разследване за период по-дълъг от шест месеца, директорът за вътрешния одит уведомява Комитета за борба с измамите за невъзможността да бъде завършено разследването, а също и за очакваната дата на неговото приключване. В този случай Комитетът за борба с измамите уведомява Управителния съвет.Директорът за вътрешния одит уведомява Комитета за борба с измамите за случаите, при които ръководството на ЕЦБ или органите за вземане на решения на ЕЦБ не са предприели действия по отправени препоръки, свързани с въпросите на предотвратяване или разкриване на измами, или със съблюдаването на съответните вътрешни стандарти и/или кодекси за поведение в ЕЦБ. Директорът за вътрешния одит уведомява Комитета за борба с измамите за случаите, за които е необходимо да се изпратят сведения до съдебните органи на държава-членка.8. Най-малко веднъж годишно Комитетът за борба с измамите представя отчет за своята работа пред Управителния съвет, пред външните одитори на ЕЦБ и пред Европейската сметна палата. Комисията представя отчет пред Управителния съвет, пред външните одитори на ЕЦБ, и пред Европейската сметна палата за резултатите от разследванията на дирекцията за вътрешен одит и предприетите действия по тях.9. Комитетът за борба с измамите отговаря за връзките с Надзорния съвет на Европейската служба за борба с измамите (OLAF), посочен в член 11 от Регламент (ЕО) № 1073/1999 на Европейския парламент и на Съвета [3]. Тези взаимоотношения почиват на принципи, установени с решение на ЕЦБ.10. Комитетът за борба с измамите може да уведоми компетентните национални съдебни органи, когато достатъчно доказателства говорят за вероятност от извършено нарушение на националното наказателно право.Член 2Задължение за отчитане по въпросите, свързани с измамиСъгласно настоящото решение и действащите процедури в ЕЦБ дирекцията за вътрешен одит има задължението да извършва разследвания и да докладва по всички въпроси, свързани с предотвратяване и разкриване на измами и други незаконни дейности накърняващи финансовите интереси на ЕЦБ, както и по изпълнението на приложимите вътрешни стандарти и/или кодекс за поведение на ЕЦБ.Член 3НезависимостЗа да се гарантира, че дирекцията за вътрешен одит има възможност по резултатен начин и при необходимата независимост да извършва разследвания и докладва по всички въпроси, свързани с предотвратяване на измами, директорът за вътрешния одит докладва на Комитета за борба с измамите, посочена в член 1 от настоящото решение по въпросите, свързани с измамите.Член 4Даване сведения на лицата, обект на разследванеКогато едно разследване за измама има вероятност да засегне пряко определени лица, директорът за вътрешния одит уведомява незабавно засегнатите лица, стига това да не попречи на разследването. Във всеки случай не могат да се правят поименни заключения за лица, преди на засегнатите лица да се даде възможност да изкажат своето виждане по всички факти, които се отнасят до тях.В случай че след извършено разследване лицето, срещу което са отправени обвинения, не може да бъде подведено под отговорност, без да се предприемат по-нататъшни действия, разследването по отношение него се приключва с решение на директора за вътрешния одит, който писмено уведомява засегнатото лице за това.Член 5Провеждане на дейноститеДейностите, посочени в настоящото решение, се провеждат съобразно правилата в Договорите, по-специално член 6 от Договора за Европейския съюз, и Протокола за привилегиите и имунитетите на Европейските общности при съответното съблюдаване на Условията за работа на персонала на Европейската централна банка и Условията за работа на персонала по краткосрочни трудови договори.Персоналът на ЕЦБ е длъжен, а всички останали лица могат да уведомяват Комитета за борба с измамите и дирекцията за вътрешен одит за всички случаи на измами или други незаконни дейности накърняващи финансовите интереси на ЕЦБ. Персоналът на ЕЦБ не трябва по никакъв начин да бъдат подлагани на несправедливо отношение или дискриминация, поради това че са допринесли за дейностите на Комитета за борба с измамите и дирекцията за вътрешен одит, посочени в настоящото решение.Член 6ЖалбиВсеки член на персонала на ЕЦБ може да внесе пред Изпълнителния съвет или пред Комитета за борба с измамите жалба по повод на действие или бездействие, оказало неблагоприятно въздействие върху него и извършено от дирекцията за вътрешен одит като част от дейностите, посочени в настоящото решение.Член 7ПоверителностВсяка информация, получена в хода на разследвания за измами, независимо от нейната форма, е обект на професионална тайна, както това е предвидено в член 38 от Устава. Членовете на Комитета за борба с измамите са длъжни да спазват правилата за професионална тайна.Член 8Публикуване и влизане в силаНастоящото решение се публикува в Официален вестник на Европейските общности.Настоящото решение влиза в сила след публикуването му.Съставено във Франкфурт на Майн на 7 октомври 1999 година.Председател на ЕЦБWillem F. Duisenberg[1] ОВ L 136, 31.5.1999 г., стр. 20.[2] ОВ L 136, 31.5.1999 г. стр. 15.[3] ОВ L 136, 31.5.1999 г., стр. 1.--------------------------------------------------


title: Решение на Комисията от 28 април 2004 година относно сключването на Споразумение под формата на размяна на писма между Европейската общност и Обединените мексикански щати за измененията на приложение I към Споразумението между Европейската общност и Обединените мексикански щати относно взаимното признаване и защитата на наименованията на спиртните напитки, като се има предвид разширяването (нотифицирано под номер С(2004) 1566)

text:
Важна правна забележка

|

32004D0483

Официален вестник n° L 160 , 30/04/2004 стр. 0139 - 0148 Официален вестник n° L 160 , 30/04/2004 стр. 0140 - 0149 Официален вестник n° L 160 , 30/04/2004 стр. 0141 - 0150 Официален вестник n° L 160 , 30/04/2004 стр. 0138 - 0147 Официален вестник n° L 160 , 30/04/2004 стр. 0166 - 0175 Официален вестник n° L 160 , 30/04/2004 стр. 0148 - 0157 Официален вестник n° L 160 , 30/04/2004 стр. 0147 - 0156 специално чешко издание глава 3 том 44 стр. 468  - 468 специално испанско издание глава 3 том 44 стр. 468  - 468 специално унгарско издание глава 3 том 44 стр. 468  - 468 специално литвийско издание глава 3 том 44 стр. 468  - 468 LV.ES глава 3 том 44 стр. 468  - 468 MT.ES глава 3 том 44 стр. 468  - 468 PL.ES глава 3 том 44 стр. 468  - 468 SK.ES глава 3 том 44 стр. 468  - 468 специално словенско издание глава 3 том 44 стр. 468  - 468

		20040428Решение на Комисиятаот 28 април 2004 годинаотносно сключването на Споразумение под формата на размяна на писма между Европейската общност и Обединените мексикански щати за измененията на приложение I към Споразумението между Европейската общност и Обединените мексикански щати относно взаимното признаване и защитата на наименованията на спиртните напитки, като се има предвид разширяването(нотифицирано под номер С(2004) 1566)(2004/483/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Решение 97/361/ЕО на Съвета от 27 май 1997 г. относно сключване на Споразумение между Европейската общност и Съединените мексикански щати за взаимно признаване и защита на наименованията на спиртните напитки [1], и по-специално член 4 от него,като има предвид, че:(1) Предвид разширяването е необходимо да бъдат направени някои изменения в приложение I към Споразумението между Европейската общност и Обединените мексикански щати за взаимно признаване и защита на наименованията на спиртните напитки, с цел да се защитят новите наименования на спиртни напитки на новите държави-членки, считано от 1 май 2004 г.(2) Поради това, съгласно член 18 от гореспоменатото споразумение, Общността и Обединените мексикански щати се договориха за сключването на споразумение под формата на размяна на писма за изменение на приложение I към него. Поради това размяната на тези писма следва да бъде одобрена.(3) Мерките, предвидени в настоящото решение, са в съответствие със становището на Изпълнителния комитет по спиртните напитки,РЕШИ:Член 1Споразумението под формата на размяна на писма между Европейската общност и Обединените мексикански щати за изменение на приложение I към Споразумението между Европейската общност и Обединените мексикански щати за взаимно признаване и защита на наименованията на спиртните напитки с настоящото се одобрява от името на Общността.Текстът на споразумението е приложен към настоящото решение.Член 2С настоящото се оправомощава Комисарят по земеделието да подпише размяната на писма от името на Общността.Съставено в Брюксел на 28 април 2004 година.За КомисиятаFranz FischlerЧлен на Комисията[1] ОВ L 152, 11.6.1997 г., стр. 15.--------------------------------------------------


title: 2010/184/ОВППС: Решение ATALANTA/1/2010 на Комитета по политика и сигурност от 5 март 2010 година за изменение на Решение Atalanta/2/2009 на Комитета по политика и сигурност относно приемане приноса на трети държави към военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta), и на Решение Аtalanta/3/2009 на Комитета по политика и сигурност относно създаването на Комитет на участващите държави във военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta)

text:
               30.3.2010

               BG

               Официален вестник на Европейския съюз

               L 83/20

         РЕШЕНИЕ ATALANTA/1/2010 НА КОМИТЕТА ПО ПОЛИТИКА И СИГУРНОСТ
   от 5 март 2010 година
   за изменение на Решение Atalanta/2/2009 на Комитета по политика и сигурност относно приемане приноса на трети държави към военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta), и на Решение Аtalanta/3/2009 на Комитета по политика и сигурност относно създаването на Комитет на участващите държави във военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta)
   (2010/184/ОВППС)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38, трета алинея от него,
   като взе предвид Съвместно действие 2008/851/ОВППС на Съвета от 10 ноември 2008 г. относно военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (1), и по-специално член 10 от него,
   като взе предвид Решение Atalanta/2/2009 на Комитета по политика и сигурност (2) и Решение Аtalanta/3/2009 на Комитета по политика и сигурност (3), както и допълнението към него (4),
   като има предвид, че:

               (1)

               Командващият операцията на ЕС проведе конференция за сформиране на силите на 16 декември 2008 г.

               (2)

               В резултат на предложението на Украйна за принос към операция Atalanta, препоръката на командващия операцията на ЕС и съвета на Военния комитет на Европейския съюз, приносът на Украйна следва да бъде приет.

               (3)

               В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната,

         ПРИЕ НАСТОЯЩОТО РЕШЕНИЕ:
   Член 1
   Член 1 от Решение Atalanta/2/2009 на Комитета по политика и сигурност се заменя със следното:

      „Член 1
      Принос на трети държави
      В резултат на конференциите за сформиране на силите и личния състав, се приема приносът на Норвегия, Хърватия, Черна гора и Украйна към военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta).“

   Член 2
   Приложението към Решение Atalanta/3/2009 на Комитета по политика и сигурност се заменя с текста, даден в приложението към настоящото решение.
   Член 3
   Настоящото решение влиза в сила на датата на приемането му.
   Член 4
   Настоящото решение се публикува в Официален вестник на Европейския съюз.

      Съставено в Брюксел на 5 март 2010 година.

            За Комитета по политика и сигурност

            Председател

         C. FERNÁNDEZ-ARIAS

      (1)  ОВ L 301, 12.11.2008 г., стр. 33.

      (2)  ОВ L 109, 30.4.2009 г., стр. 52.

      (3)  ОВ L 112, 6.5.2009 г., стр. 9.

      (4)  ОВ L 119, 14.5.2009 г., стр. 40.

      ПРИЛОЖЕНИЕ

            „ПРИЛОЖЕНИЕ

               СПИСЪК НА ТРЕТИТЕ ДЪРЖАВИ, ПОСОЧЕНИ В ЧЛЕН 2, ПАРАГРАФ 1

                        —

                        Норвегия

                        —

                        Хърватия

                        —

                        Черна гора

                        —

                        Украйна“.


title: 2012/305/ЕС: Решение на Съвета от 7 юни 2012 година за сключване на Споразумението между Европейския съюз и Република Исландия и Кралство Норвегия за прилагане на някои разпоредби на Конвенцията от 29 май 2000 година за взаимопомощ по наказателноправни въпроси между държавите-членки на Европейския съюз и протокола от 2001 г. към нея

text:
               14.6.2012

               BG

               Официален вестник на Европейския съюз

               L 153/1

         РЕШЕНИЕ НА СЪВЕТА
   от 7 юни 2012 година
   за сключване на Споразумението между Европейския съюз и Република Исландия и Кралство Норвегия за прилагане на някои разпоредби на Конвенцията от 29 май 2000 година за взаимопомощ по наказателноправни въпроси между държавите-членки на Европейския съюз и протокола от 2001 г. към нея
   (2012/305/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 82, параграф 1, буква г) във връзка с член 218, параграф 6, буква а) от него,
   като взе предвид предложението на Европейската комисия,
   като взе предвид одобрението на Европейския парламент,
   като има предвид, че:

               (1)

               На 19 декември 2002 г. Съветът упълномощи председателството, подпомагано от Комисията, да започне преговори с Исландия и Норвегия с оглед прилагането на някои разпоредби на Конвенцията от 29 май 2000 г. за взаимопомощ по наказателноправни въпроси между държавите-членки на Европейския съюз и протокола към нея от 2001 г. (наричана по-нататък „конвенцията“).

               (2)

               В съответствие с Решение 2004/79/ЕО (1) Споразумението между Европейския съюз и Република Исландия и Кралство Норвегия за прилагане на някои разпоредби на конвенцията (наричано по-нататък „споразумението“) бе подписано на 19 декември 2003 г., при условие за сключването му.

               (3)

               Споразумението все още не е сключено. С влизането в сила на Договора от Лисабон на 1 декември 2009 г. процедурите, които трябва да бъдат следвани от Съюза за сключването на споразумението, се уреждат от член 218 от Договора за функционирането на Европейския съюз.

               (4)

               Споразумението следва да бъде сключено.

               (5)

               В съответствие с член 3 от Протокола относно позицията на Обединеното кралство и Ирландия по отношение на пространството на свобода, сигурност и правосъдие, приложен към Договора за Европейския съюз и Договора за функционирането на Европейския съюз, посочените държави-членки уведомиха за желанието си да вземат участие в приемането и прилагането на настоящото решение.

               (6)

               В съответствие с членове 1 и 2 от Протокола относно позицията на Дания, приложен към Договора за Европейския съюз и Договора за функционирането на Европейския съюз, Дания не участва в приемането на настоящото решение и не е обвързана него, нито от неговото прилагане,

         ПРИЕ НАСТОЯЩОТО РЕШЕНИЕ:
   Член 1
   Споразумението между Европейския съюз и Република Исландия и Кралство Норвегия за прилагане на някои разпоредби на Конвенцията от 29 май 2000 година за взаимопомощ по наказателноправни въпроси между държавите-членки на Европейския съюз и протокола от 2001 година към нея (2) (наричано по-нататък „споразумението“) се одобрява от името на Съюза.
   Член 2
   Председателят на Съвета се оправомощава да посочи лицето(та), упълномощено(и) да извърши(ат) от името на Съюза нотификацията, предвидена в член 6, параграф 1 от споразумението, с което да обвърже(ат) Съюза (3).
   Член 3
   Настоящото решение влиза в сила в деня на приемането му.
   Член 4
   Настоящото решение се публикува в Официален вестник на Европейския съюз.

      Съставено в Люксембург на 7 юни 2012 година.

            За Съвета

            Председател

         M. BØDSKOV

      (1)  ОВ L 26, 29.1.2004 г., стр. 1.

      (2)  ОВ L 26, 29.1.2004 г., стр. 3.

      (3)  Датата на влизане в сила на споразумението ще бъде публикувана в Офицален вестник на Европейския съюз от Генералния секретариат на Съвета.